Gelede woorde

Gelede woorde, oftewel komplekse, kom voor in die veld van morfologie waar hulle die teenoorgestelde van simplekse (ongelede woorde) is. Waar 'n simpleks beskryf kan word as 'n woord wat nie morfologies ontleedbaar is nie Senekal et al, 1972:245 soos die, daar, nou en gister, is 'n kompleks daarenteen 'n morfologies ontleedbare woord, soos kêrel+tjie en ridder+lik.

Die belangrikste ongelede woorde word in die selfstandigenaamwoord-, adjektief- en werkwoordklas aangetref.Senekal et al, 1972:245 Van Huyssteen noem dat die onderskeid tussen simplekse en komplekse nie verwar moet word met die onderskeid tussen meerlettergreppige woorde (dit is woorde wat uit meer as een lettergreep bestaan, soos tafel bestaan uit “ta” en “fel”) en enkellettergreppige woorde (dit is woorde wat uit slegs een lettergreep bestaan, soos blad en poot) nie. Van Huyssteen 2014: 174

 Verwysings 

 Bronnelys 
 Senekal, H.E.J., Ponelis, F.A., De Klerk, W.J.  1972.  Die patroon van Afrikaans.  Johannesburg: Afrikaanse Pers-Boekhandel.
 Van Huyssteen, G.B.  2014.  Morfologie.  (In Carstens, W.A.M. & Bosman, N., red.  Kontemporêre Afrikaanse Taalkunde.  Pretoria: Van Schaik.  p. 174-175).

Kategorie:Morfologie (taalkunde)
Kategorie:Saadjies